google/wiki40b huggingface dataset:
Panoor

Demografik 2001

Menurut bancian India pada tahun 2001, Panoor memiliki bilangan penduduk seramai 16,288. Dari jumlah tersebut, kaum lelaki membentuk 46% dari jumlah keseluruhan populasi dan wanita seramai 54%.

Pendidikan 2001

Menurut bancian India pada tahun 2001 Panoor memiliki kadar pendidikan (kebolehan membaca) 82%, melebihi kadar purata kebangsaan 59.5%; dengan 46% lelaki dan 54% wanita mampu membaca. 12% dari populasi berusia di bawah 6 tahun. (2001)
Tanjungsari, Salopa

Poskod

Poskod yang digunakan di Tanjungsari adalah 46192. Terdapat buah desa di dalam daerah kecamatan Salopa.
Kenirberatan

Kenirberatan berlaku apabila tiadanya tegasan dan keterikan hasil daripada daya sentuhan mekanikal luaran terutamanya daya normal dari sebarang permukaan. Medan graviti yang seragam sebaliknya tidak menyebabkan tegasan atau strain dengan sendirinya, manakala jisim yang jatuh bebas dalam persekitaran sebegini langsung tidak mengalami pecutan daya G serta terasa beratnya berkurangan [maka, keadaan ini turut dikenali sebagai "(daya) g sifar", zero g(-force)].
Apabila daya bukan graviti bertindak ke atas sesuatu jisim, seperti dalam suatu emparan atau stesen angkasa yang berputar misalnya, rasa wujudnya berat terhasil akibat tindakan daya sentuhan daripada struktur yang bergerak bagi mengatasi inersia jisim. Dalam kes-kes sebegini, rasa adanya berat dalam keadaan bertegasan boleh berlaku meskipun medan graviti diukur pada tahap paling lemahnya (yakni sifar), maka daya G dirasai sambil jisim-jisim tidak kehilangan berat.
Apabila medan graviti berkeadaan tidak seragam, maka sesebuah jisim yang jatuh bebas mengalami kesan pasang surut (tidal effects) dan tidak terlepas dari sebarang tegasan, terutamanya berdekatan kawasan yang mempunyai daya tarikan graviti sangat tinggi seperti lohong hitam. Kesan-kesan ini agak sedikit dirasai di Bumi, terutamanya pada objek yang berdimensi kecil (seperti tubuh badan manusia atau kapal angkasa) lalu rasa ketiadaan berat ini kekal secara keseluruhannya. Situasi ini dikenali sebagai mikrograviti yang didapati pada kapal-kapal yang mengorbit jisim angkasa.
Mukim Padang Semabok

Pentadbiran

Mukim Padang Semabok merupakan salah sebuah mukim yang terdapat dalam negara Melaka, dan juga merupakan satu dari mukim yang terletak dalam pentadbiran Daerah Melaka Tengah.
Hidangan penerbangan

Hidangan penerbangan, makanan penerbangan, atau hidangan dalam pesawat adalah hidangan yang disajikan kepada penumpang di atas kapal pesawat komersial. Hidangan ini disediakan oleh pakar perkhidmatan katering penerbangan.
Hidangan ini berbeza-beza secara meluas dalam kualiti dan kuantiti merentasi syarikat-syarikat penerbangan yang berbeza dan kelas perjalanan disediakan oleh pakar perkhidmatan katering penerbangan. Mereka terdiri daripada makanan ringan atau minuman yang ringkas dalam kelas ekonomi jarak dekat kepada hidangan gourmet tujuh juadah dalam satu penerbangan jarak jauh kelas pertama. Apabila harga tiket telah dikawal selia dalam pasaran domestik Amerika, makanan menjadi beza utama sesebuah syarikat penerbangan.

Sejarah

Makanan penerbangan pertama telah disajikan oleh Handley Page Transport, sebuah syarikat penerbangan yang diasaskan pada tahun 1919, memberi perkhidmatan kepada laluan London–Paris dalam bulan Oktober tahun itu. Penumpang boleh memilih daripada beberapa sandwic dan buah-buahan.
John Newlands

Pada tahun 1864, seorang ahli kimia British bernama John Newlands(1837 – 1898) telah menyusun semua unsur yang diketahui pada ketika itu mengikut tertib jisim atom relatif yang menaik.
Beliau mendapati bahawa sifat-sifat yang sama berulang pada setiap unsur kelapan dalam susunan selanjutnya.Pola ini menyerupai nada oktaf muzik.Oleh itu , susunan unsur ini dikenali sebagai Hukum Oktaf.
Sumbangan Newlands tidak berjaya kerana Hukum Oktafnya hanya dipatuhi oleh 17 unsur pertama iaitu dari Hidrogen(H) hingga ke Kalsium(Ca).
Beliau gagal disebabkan beliau tidak sedar akan kewujudan unsur-unsur lain yang masih belum berjaya dijumpai pada ketika itu.Maka jadualnya tidak dapat diterima.
Namun, sumbangan beliau adalah amat penting kerana beliau merupakan ahli kimia yang pertama yang menunjukkan kehadiran satu corak berkala bagi sifat-sifat unsur, iaitu ulangan sifat kimia yang serupa pada unsur kelapan.
Ulanagan sifat unsur secara berkala ini telah digunakan sebagai salah satu asas perkembangan Jadual Berkala Unsurseterusnya.
Pekan Gajah Puteh

Pentadbiran

Pekan Gajah Puteh merupakan salah sebuah mukim yang terdapat dalam negara Kedah, dan juga merupakan satu dari mukim yang terletak dalam pentadbiran Daerah Sik.
Aleksandr Fyodorov (polo air)

Aleksandr Sergeyevich Fyodorov (Bahasa Rusia: Александр Серге́евич Фёдоров; lahir 26 Januari 1981) merupakan pemain polo air Rusia yang pernah memenangi pingat gangsa semasa Sukan Olimpik 2004. Beliau turut bermain untuk pasukan Kazakhstan.
Belmira

Belmira merupakan sebuah bandar dan komuniti yang terletak di wilayah Antioquia, Colombia.
Cinangneng

Poskod

Poskod yang digunakan di Cinangneng adalah 16370. Terdapat buah desa di dalam daerah kecamatan Tenjolaya.
Kishtwar

Demografik 2001

Menurut bancian India pada tahun 2001, Kishtwar memiliki bilangan penduduk seramai 15,806. Dari jumlah tersebut, kaum lelaki membentuk 61% dari jumlah keseluruhan populasi dan wanita seramai 39%.

Pendidikan 2001

Menurut bancian India pada tahun 2001 Kishtwar memiliki kadar pendidikan (kebolehan membaca) 74%, melebihi kadar purata kebangsaan 59.5%; dengan 67% lelaki dan 33% wanita mampu membaca. 11% dari populasi berusia di bawah 6 tahun. (2001)
Kampung Teluk Sira

Poskod

Poskod yang digunakan di Kampung Teluk Sira, Padang Serai, Kedah ialah 09010.
Niharra

Niharra merupakan sebuah kawasan perbandaran di Sepanyol di Ávila, di komuniti autonomi Castile dan León.
Bandar Tanjong Pinang

Pentadbiran

Bandar Tanjong Pinang merupakan salah sebuah mukim yang terdapat dalam negeri Pulau Pinang, dan juga merupakan satu dari mukim yang terletak dalam pentadbiran Daerah Timur Laut.
Perisai Krimea

Lambang Perisai Krimea (Bahasa Jerman: Krimschild atau Crimea Shield) telah dikurniakan kepada askar Jerman dibawah pemerintahan Fil Marsyal Erich von Manstein yang berjuang dan menakluk semenanjung Krimea (Krim dalam bahasa Jerman) diantara bulan September 1941 hingga Julai 1942. Perisai Krimea telah dizahirkan pada 25 Julai 1942 dan merupakan lambang formasi perisai yang paling meluas diedarkan dengan jumlah lebih kurang 250,000 keping.
Daripada 21 September 1941 hingga 4 Julai 1942 askar Jerman telah berdepan dengan tentangan sengit dari tentera Rusia sewaktu cuba menawan pelabuhan-pelabuhan penting Laut Hitam sekitar Sevastopol. Kempen yang sukar ini telah diiktiraf dalam bentuk perisai.

Reka bentuk

Di bahagian atas perisai ini terdapat burung helang Jerman sedang mencengkam kalungan lambang swastika. Mengapit kiri kanan helang ialah tahun 1941 dan 1942, iaitu tarikh mula dan tamat kempen tersebut. Helang ini berlatarbelakangkan semenanjung Krimea, iaitu tempat pertempuran berlaku, dan mempunyai perkataan "Krim" yang dicap ke dalamnya.

Pemakaian

Lambang perisai ini telah dipakai pada sebelah atas lengan kiri uniform si penerima. Ia telah dijahit pada kain lapik tetapi terdapat dimana keadaan ia dibuang dan lambang perisai ini di pinkan pada uniform, tidak syak lagi atas sebab-sebab estetik.

Pelapik kain

Warna kain lapik menunjukkan penerima dari cawangan tentera seperti:
Hijau untuk Tentera Darat (Heer)
Biru untuk Tentera Udara (Luftwaffe)
Hitam untuk Armor (unit-unit Panzer)
Sonsbeck

Sonsbeck merupakan sebuah kawasan perbandaran terletak di daerah Wesel, North Rhine-Westphalia, Jerman.
La Toba

La Toba merupakan sebuah kawasan perbandaran yang terletak di Sepanyol dalam wilayah Guadalajara, di komuniti autonomi Castile-La Mancha.
Cendera

Kepercayaan

Ada beberapa hikayat dalam kepercayaan Hindu tentang Cendera.
Dalam satu hikayat, Cendera bertemu dengan Tara, isteri kepada Brihaspati (Musytari) dan mereka berdua saling jatuh hati. Setelah bersenggama, Tara hamil dan melahirkan Buda (Utarid). Brihaspati murka dan isytiharkan perang. Dewa-dewi campur tangan dan Tara pulang kepada Brihaspati. Anak lelaki Buda ialah Pururawas yang asaskan Wangsa Cenderawansi.
Selepas Tara kembali semula kepada Brihaspati, perasaan Cendera bercelaru kerana tidak dapat puaskan hasratnya untuk peroleh berbilang zuriat bersama Tara maka dia (mindanya) dipenuhi nafsu (perasaan). Dia kejar kedua puluh tujuh anak Daksa untuk puaskan keinginannya untuk bersenggama.  Menurut Cendera, dia hanya menyayangi Rohini daripada kesemua 27 isterinya. Kedua puluh enam isterinya yang lain berang (setelah mendapati Cendera hanya luangkan masa dengan Rohini sahaja) dan putuskan untuk mengadu kepada ayahnya Daksa, syahdan baginda menaruhkan sumpahan ke atas Cendera atas kelakuannya. Sumpahan tersebut hanya terungkai setelah Cendera mengabdikan dirinya kepada Siwa, yang kemudian bongkarkan sumpahan tersebut sebahagian sahaja.
Dalam hikayat lain, Ganesa sedang dalam perjalanan pulang dalam wahananya Kerunca (seekor tikus) pada lewat malam dengan bulan purnama, selepas menjamu selera bersama dewa Kuwera, sang dewa kekayaan. Semasa pulang, seekor ular berada di jalan dan menakutkan tikusnya dan Ganesa pun jatuh terhumban. Lalu, Ganesa mula termuntah semua Modak yang dia telah makan. Apabila tersaksikan ini, Cendera tertawakan Ganesa. Ganesa naik murka dan merejamkan gadingnya ke Cendera, yang membuatkannya disumpah takkan sempurna. Oleh kerana ini, memuja Cendera pada perayaan Ganesa Caturti diharamkan. Hikayat ini menceritakan fasa-fasa bulan dan juga mengenai kawah gelap di muka bulan, yang dapat dilihat dengan mata kasar.

Perihal lain

Cendera bermaksud "bulan" dalam bahasa Melayu, Sanskrit, Hindi dan bahasa-bahasa India yang lain. Perkataan "cendera" digunakan dalam peribahasa cenderahati, cenderamata, cenderadurja. Cendera boleh didapati dalam nama-nama penduduk Asia Tenggara yang menyerap bahasa Sanskrit.

References

"CHANDRA NALAAR". MAGIC: THE GATHERING (dalam bahasa Inggeris). Dicapai 2018-10-15.
Kampung Tanjong Surau Pasir

Poskod

Poskod yang digunakan di Kampung Tanjong Surau Pasir, Kuala Terengganu, Terengganu adalah 20000.
Leonard Linggi Anak Jugah

Yayasan Tun Jugah

Beliau adalah Pengerusi Yayasan Tun Jugah. Atas jasanya, pada 18 Oktober 2011, beliau dianugerahi darjah Panglima Setia Mahkota (PSM) yang membawa gelaran 'Tan Sri'. Yang di-Pertuan Agong Sultan Mizan Zainal Abidin mengurniakan anugerah itu di Balairong Seri, Istana Negara.
Sekolah Kebangsaan Nongkolud

Sejarah

Sekolah Kebangsaan Nongkolud telah ditubuhkan pada tahun 1962 dengan nama Nongkolud Vernacular School (NVD). Tapak sekolah ini yang terletak di atas sebuah anak bukit merupakan tanah wakaf KK Hj. Anih.

Lagu sekolah

SK Nongkolud tersergam indah

Kurasa megah menjadi warga

Ingin kujulang jadi sejarah

Sekolahku yang ternama.

Terpahat dalam hati

Namamu kusemadi

Penyuluh kesuraman

Di kala kukekalutan.

Kecemerlangan jadi pegangan

Kejayaan satu wawasan

Moga akan terbukti

Menjana mindaku ini.
Mekarjaya, Cikeudal

Poskod

Poskod yang digunakan di Mekarjaya adalah 42271. Terdapat 10 buah desa di dalam daerah kecamatan Cikeudal.
Kolej Antarabangsa KBU

Kolej KDU diasaskan pada tahun 1983. Lokasi utamanya di Petaling Jaya menjadikannya salah satu Koleh swasta di Malaysia yang mempunyai kampus yang dibina khusus. Memenuhi Polisi Pendidikan Negara (National Education Policy), Kolej KDU terus membantu memenuhi kehendak pendidikan negara dengan memulakan program penjimatan dan membuka pintu bagi pemuda dan pemudi Malaysia bagi meneruskan pendidikan mereka dibidang ekedemik, profesional, vokational, dan bidang teknikal tempadan dan diluar negara. Ia meneroka American Universities Transfer Programme di Malaysia. Pada 1987, British Twinning Degree Programme diperkenalkan di Kolej KDU.
Hassan Merican

Tan Sri Dato' Sri Mohd Hassan  Marican merupakan bekas Presiden dan Ketua Pegawai Eksekutif Petronas, sebuah syarikat konglomerat petroleum di Malaysia dan dunia. Tempoh kontrak perkhidmatannya dari 1989 hingga 9 Februari 2010.

Biodata

Lahir pada 18 Oktober 1952 di Sungai Petani, Kedah.

Pendidikan

Bersekolah di Sekolah Rendah Ibrahim dan di Sekolah Menengah Ibrahim di Sungai Petani dan kemudiannya Sekolah menengah di Kolej Melayu Kuala Kangsar pada 1971.

Keluarga

Isterinya Puan Sri Noraini Mohamed Yusoff.

Kerjaya

Pernah bekerja sebagai pengurus audit di Touche Ross & Company di London (1972–1980). Beliau kemudiannya pulang ke Malaysia dan bekerja di firma Hanafiah Raslan & Mohamed / / Touche Ross & Co (1980–1989).

Petronas

Dipanggil untuk bekerja dengan Petronas (1989–1995). Naib Presiden Kanan (Kewangan) Petronas Gas Berhad (1991–). Pengerusi Petronas (1995–2010). Presiden dan Ketua Pegawai Eksekutif Petronas Dagangan Berhad (1995–). 
Hassan bersama Petronas sejak 1989 sebagai Naib Presiden Kanan Kewangan . 
Pada 1 Ogos 1991, dilantik sebagai pengerusi Petronas Gas Berhad. Felo di Institute of Chartered Accountants di England dan Wales. Ahli Institut Akauntan Malaysia. Ahli Lembaga Pengarah Petronas. Dia pernah menjadi pengerusi Petronas Dagangan Berhad dan Malaysia International Shipping Corporation Berhad (MSIC). Beliau juga pengerusi Engen Limited, Afrika Selatan , iaitu anak syarikat Petronas.
Diamanahkan sebagai Presiden dan Ketua Pegawai Eksekutif pada Februari 1995. Menjadi Pemangku Pengerusi pada 2004 - 2010. UTP berasal dari Institut Teknologi Petronas (ITP)  di Bandar Baru Bangi yang ditubuhkan sejak April 1995.
Ahli lembaga  Lembaga Bersama Malaysia-Thailand untuk memajukan Zon Ekonomi Eksklusif (ZEE) berhampiran Teluk Siam dan Laut China Selatan. Beberapa telaga minyak telah dap-at mengeluarkan gas dan petronelum . Kini kerajaan negeri Kelantan menuntut royalti daripada sempadan Kelantan-Thailand itu.
Menjadi ahli Jawatankuasa Pembangunan antarabangsa untuk Republik Afrika Selatan  yang dilancarkan oleh Presiden Afrika Selatan, Thabo Mbeki.
Universiti Malaya menganugerahkan Doktor Kejuruteraan pada 2001.

Sumbangan lain

Hassan menjadi Pro Canselor Universiti Teknologi Petronas (UTP) yang terletak di  Seri Iskandar, Tronoh, Perak. UTP ditubuhkan pada 10 Jan 1997.
Beliau menjadi Lembaga Pemegang Amanah Anugerah Merdeka padA 2009. Anugerah ini diberi mengikut kategori Pendidikan dan Komuniti; Alam Sekitar; Kesihatan, Sains dan Teknologi.
Lembaga pengarah Perbadanan Kemajuan Negeri Kedah (1986 - 1994 ). Ahli Majlis Amanah Rakyat (MARA). Jawatankuasa panel pelaburan Kumpulan Wang Amanah Pencen.

Berhijrah ke Singapura

Selepas bersara dari Petronas, Singapura melantik beliau sebagai pengarah di  syarikat- syarikat berkaitan dengan kerajaan Singapura seperti SembCorp Industries Ltd, SembCorp Marine Ltd dan Singapore Power.

Bersara

Selepas bersara, pengganti beliau ialah Datuk Shamsul Azhar Abbas bermula 10 Februari 2010. Datuk Shamsul Azhar Abbas merupakan bekas Presiden dan Ketua Pegawai Eksekutif MISC Bhd.
Gunung Tilu, Pamona Utara

Pengenalan

Gunung Tilu, Pamona Utara adalah sebuah gunung yang terletak di daerah Pamona Utara, regensi Poso, pulau Sulawesi, Indonesia.
Gunung Tilu, Pamona Utara mempunyai ketinggian setinggi 2226 meter.
Abdul Aziz Al Sa'ud

Kehilangan kuasa

Ibn Saudi dilahirkan di Riyadh dan merupakan anak kepada Abdul Rahman bin Faisal dan Sara binti Ahmad al-Kabir Sudayri. Pada tahun 1890, semasa berusia sepuluh tahun, Ibn Saud mengikut ahli keluarganya diusir keluar ke Kuwait selepas penguasaan tanah keluarganya oleh golongan Rashidi. Beliau menghabiskan zaman kanak-kanaknya di Kuwait dalam keadaan tidak berduit dan berharta.
Pada tahun 1901 semasa berusia 22 tahun, Ibn Saud menggantikan ayahandanya, Abdul Rahman bin Faisal sebagai ketua keluarga dinasti Saud dengan gelaran Sultan Nejd. Beliau kemudiannya memulakan kempen untuk menakluk semula tanah keluarganya daripada golongan Rashidi di mana sekarang merupakan Arab Saudi. Pada tahun 1902, beliau bersama-sama dengan sekumpulan hamba dan saudaranya berjaya menakluk Riyadh dengan hanya bersama-sama 22 orang dengan membunuh gabenor Rashidi di situ.
Dalam masa dua tahun selepas berjaya menawan Riyadh, Ibn Saud berjaya menguasai separuh daripada Nejd. Bagaimanapun pada tahun 1904, golongan Rashidi meminta bantuan daripada Empayar Turki Uthmaniyyah untuk mengalahkan golongan Saud (Keluarga Diraja Saudi). Empayar Uthmaniyyah menghantar tentera ke Tanah Arab dan ini menyebabkan kekalahan golongan Saud pada 15 Jun 1904. Tetapi setelah tentera Uthmaniyyah berundur kerana masalah tertentu, golongan Saud berjaya mengumpul kembali kekuatannya.
Pada tahun 1912, Ibn Saud berjaya menguasai Nejd dengan bantuan golongan Wahabbi. Semasa Perang Dunia I, Ibn Saud memihak kepada British memandangkan golongan Rashidi merupakan sekutu Empayar Uthmaniyyah yang merupakan musuh British. Pada tahun 1922 golongan Saud berjaya menewaskan golongan Rashidi dan ini menamatkan penguasaan golongan Rashidi di Tanah Arab.
Pada tahun 1925, golongan Saud berjaya menawan Kota Suci Makkah daripada Shariff Hussein ibn Ali. Pada 10 Januari 1926, Ibn Saud ditabalkan menjadi Raja Hijaz di Masjidil Haram, Makkah.
Pada tahun 1932, setelah menguasai sebahagian besar Semenanjung Arab daripada musuh-musuhnya, Ibn Saud menamakan tanah gabungan Hijaz dan Nejd sebagai Arab Saudi. Beliau kemudiannya menabalkan dirinya sebagai Raja Arab Saudi dengan sokongan pihak British

Minyak dan Pemerintahan Ibnu Saud

Petroleum di Arab Saudi ditemui pada tahun 1938, Ibn Saud kemudiannya memberi kebenaran kepada syarikat-syarikat Barat untuk mencarigali minyak di sana. Segala keuntungan hasil penjualan minyak diberikan kepada keluarga Saud. Keuntungan hasil jualan minyak semakin bertambah menyebabkan Ibnu Saud mula membelanjakan wang itu untuk memperbaiki kehidupan rakyatnya.
Beliau menggesa puak-puak nomad supaya tinggal secara tetap di sesuatu tempat. Beliau juga memulakan usaha untuk membanteras jenayah terutamanya jenayah di Makkah dan Madinah.

Perang Asing

Semasa Perang Dunia II, Arab Saudi ialah sebuah negara yang neutral dan berkecuali tetapi lebih memihak kepada tentera bersekutu (Amerika Syarikat, Britain dan sebagainya).
Pada tahun 1948 semasa Perang Arab-Israel 1948 tercetus, Ibnu Saud menyertai peperangan itu tetapi sumbangan Arab Saudi hanya sedikit.
Ibn Saud meninggal dunia di Taif.
Galvanometer

Galvanometer atau jangka galvani ialah sejenis ammeter: alat untuk mengesan arus elektrik. Alat ini merupakan penggerak elektromekanikal analog yang menghasilkan pesongan berputar bagi sesetengah jenis penuding sebagai gerak balas kepada arus elektrik yang mengalir melalui gegelungnya dalam suatu medan magnet.
Galvanometer merupakan alat pertama yang digunakan untuk mengesan dan mengukur arus elektrik. Galvanometer peka digunakan untuk mengesan isyarat daripada kabel kapal selam panjang, dan untuk menemui kegiatan elektrik bagi jantung dan otak. Sesetengah galvanometer menggunakan penuding pepejal pada skala untuk menunjukkan ukuran, jenis sangat peka lain menggunakan cermin kecil dan alur cahaya untuk menyediakan amplifikasi mekanikal bagi isyarat aras rendah. Pada awalnya, alat makmal yang bergantung medan magnet milik Bumi sendiri untuk menyediakan daya pemulih untuk penuding, galvanometer dikembangkan menjadi alat mudah alih peka, lasak, dan padat yang penting kepada perkembangan elektroteknologi. Sejenis galvanometer yang merakam ukuran dengan kekal ialah perakam carta. Istilah ini telah berkembang untuk menyertakan kegunaan mekanisme sama dalam kelengkapan perakaman, penentududukan, dan servomekanisme.
Tropicana

Tropicana adalah kawasan perniagaan dan perumahan baru yang terletak di di Petaling Jaya, Selangor.
Antara lokasi berhampiran ialah Subang Bestari, Kota Damansara, Taman Tun Dr Ismail, Denai Alam, Alam Budiman, Damansara Utama, Bukit Damansara, Ara Damansara, Bukit Jelutong, Alam Nusantara, Setia Eco-Park, Bandar Nusa Rhu, Setia Alam, Setia Damai, Petaling Jaya dan lain-lain.
Anugerah Juara Lagu ke-27

Am

Tema AJL27 ialah "Ekspresi Seni" yang mana penonton dapat menyaksikan 'gabungan seni dan muzik di atas pentas' anugerah yang sudah memasuki lebih dua dekad penganjurannya. Juara AJL27 membawa pulang trofi serta wang tunai bernilai RM35,000, naib juara (trofi dan RM15,000), tempat ketiga (trofi dan RM12,000) manakala persembahan dan vokal terbaik masing-masing akan membawa pulang trofi dan wang tunai RM10,000. Menariknya, juara kategori persembahan terbaik akan ditentukan 100% di tangan peminat muzik tanah air melalui undian SMS.
Barisan juri AJL27 dianggotai oleh 10 orang, iaitu jauh kurang berbanding 22 orang pada edisi sebelumnya. Juri diketuai oleh Azmeer. Penerbit AJL27, Muhamad Sufian Che Isa berkata, kebanyakan juri yang ditawarkan untuk mengadili karya termasuk lagu dan lirik bagi acara berkenaan terlalu sibuk dengan kerja seni masing-masing.

Muzik-Muzik Separuh Akhir

Konsert Muzik-Muzik Separuh Akhir disiarkan pada tiga malam Ahad berturut-turut pada 11, 18 dan 25 November 2012, jam 9 malam, bersiaran langsung dari Sri Pentas 2, Shah Alam.
Lihat di sini untuk senarai lengkap penyertaan Separuh Akhir Muzik Muzik 27,
Izel-lès-Équerchin

Izel-lès-Équerchin merupakan sebuah komun di jabatan Pas-de-Calais di utara Perancis.
Aerorel Melaka

Aerorel Melaka merupakan sebuah projek rangkaian aerorel yang dicadangkan di Melaka.Projek ini dibina, dikendali dan diuruskan oleh Pyramid Express Sdn Bhd manakala sokongan teknikal dan pengurusan projek akan disediakan oleh Pinggiran Pelangi Sdn Bhd, ejen tempatan Aerobus dari Houston, Amerika Syarikat. Kos pembinaan projek ini dianggarkan sebanyak RM 1.8 billion.Sekirannya projek ini berjaya, ianya akan menjadi rangkaian aerorel pertama di Malaysia dan Asia Tenggara.

Perancangan

Nama asal bagi Aerorel ialah Aerobus.Projek Aerorel ini pernah dicadangkan di Kuala Lumpur tetapi telah digantikan oleh KL Monorel. Fasa pertama Aerorel Melaka membabitkan RM586 juta meliputi pembinaan 10 stesen persinggahan bermula dari Plaza Tol Ayer Keroh hingga ke Dataran Pahlawan di Bandar Hilir, manakala fasa kedua bernilai RM807 juta membabitkan jarak sejauh 8.7 kilometer.
Projek yang turut membabitkan hotel di setiap stesen persinggahan dengan jarak sejauh 18.4 kilometer akan dibangunkan dalam dua fasa dan dijadualkan siap sepenuhnya pada suku pertama 2012. Hotel-hotel ini pula akan diuruskan oleh Leisure Group Hotels & Resorts Sdn Bhd.
Sembilan stesen lain yang akan dibina adalah Zoo Melaka, Pusat Dagangan Antarabangsa Melaka (MITC), Dataran Majlis Bandaraya Melaka Bersejarah (MBMB), Melaka Mall, Hospital Melaka, Stesen Melaka Sentral, Hang Tuah Mall, Menara Jam Besar (Bangunan Stadthuys) dan Mahkota Medical Centre (Dataran Pahlawan).
Jarak perjalanan bagi fasa pertama adalah sejauh 9.5 kilometer. Setiap 10 lokasi perhentian bakal dilengkapi kemudahan hotel yang menyediakan 2,500 bilik.

Kelebihan

Sistem Aerorel di Melaka lebih unik berbanding sistem transit aliran ringan (LRT) ataupun monorel kerana setiap gerabak Aerobus yang menggunakan trek kabel tergantung seperti kereta kabel boleh memuatkan 280 hingga 300 penumpang bagi setiap perjalanan.
Sistem itu bergerak menggunakan kuasa elektrik pada kelajuan 43.4 kilometer sejam (km/sejam) dan mampu mencapai kelajuan sehingga 80 km/jam dan berhenti dua minit di setiap stesen.
Ia dijangka mengurangkan kesesakan trafik dalam bandar dan mengurangkan pencemaran udara. Apabila siap, sistem ini yang menggunakan teknologi Switzerland akan menjadi daya tarikan pelancong terbaru kerana Melaka menjadi negeri pertama di Asia Tenggara menggunakannya.

Kritikan

Persatuan bagi penambahbaikan aliran transit Lembah Klang (Association for the Improvement of Mass-Transit-Klang Valley - TRANSIT) mengkritik projek ini dan menyeru agar kerajaan negeri Melaka menambah baik perkhidmatan bas di negeri Melaka terlebih dahulu.
Daerah Kunduz

Daerah Kunduz merupakan sebuah wilayah di Wilayah Kunduz, Afghanistan.